Žmogaus vertė (filmas)

Žmogaus vertė () – 2013 m. Italijoje sukurta drama. Filmas buvo atrinktas kaip pretendentas laimėti Oskarą užsienio filmo kategorijoje, tačiau nebuvo nominuotas.

 Pagrindiniai aktoriai 
 Aktorius – vaidmuo
 Fabrizio Bentivoglio – Dino
 Valeria Bruni Tedeschi – Karla
 Fabrizio Gifuni – Džovanis
 Valeria Golino – Roberta
 Luigi Lo Cascio – Donato
 Bebo Storti – inspektorius
 Matilde Gioli – Serena 
 Guglielmo Pinelli – Maksimilianas
 Giovanni Anzaldo – Liukas

 Turinys 

Filmas prasideda kalėdiniu vakarėliu privačioje mokykloje. Jam pasibaigus, padavėjai tvarko patalpas, o vienas jų anksčiau už kitus išvažiuoja dviračiu. Tamsiame kelyje jį partrenkia automobilis, kurio vairuotojas, palaukęs kelias akimirkas nuvažiuoja toliau. Tolimesnė filmo eiga: 4 atskiros dalys, pasakojančios apie šį įvykį iš skirtingų žmonių pozicijų.

Pirma dalis. „Dino“

Dino – nekilnojamojo turto agentas ir psichologas, trokštantis pakelti savo socialinę vertę. Jo duktė Dina susitikinėja su Maksimilianu – turtingo verslininko Džovanio sūnumi. Dino susipažįsta su Džovaniu ir patiki šio pasiūlytu verslo planų, žadančiu didelį uždarbį. Jis pasiskolina iš banko 700 tūkstančių eurų, kuriuos įveša į Džovanio fondą, bet netrukus situacija pasikeičia ir jo turimos akcijos nuvertėja 90 procentų. Po nemalonaus judviejų pokalbio Džovanis pažada Dino kitą dieną atsiusti čekį likusiai 10 proc. sumai.

Antra dalis. „Karla“

Džovanis įsigyja teatrą, kurį atstatyti ir vadovauti patiki žmonai Karlai. Ši griebiasi darbo ir netrukus tampa meninio direktoriaus Donato meiluže. Po pusmečio Džovanis, susidūręs su finansinėmis problemomis, uždaro teatrą ir parduoda pastatą, o žmona išsiskiria su meilužiu. 

Šeimą aplanko policijos detektyvas, tiriantis naktį partrenkto oficianto bylą. Įtariama, kad tai padarė jų neblaivus sūnus Maksimilianas, vykęs iš mokyklos vakarėlio. Šis tvirtina, kad namo jį parvežė draugė Serena, mergina patvirtina žodžius, tačiau policininkas įsitikinęs, jog ši meluoja.

Trečia dalis. „Serena“

Dino duktė Serena lanko privačią mokyklą, nors ir neatitinka čia besimokančiųjų socialinio statuso. Mergina nekenčia tėvo, santykiai su motina taip pat įtempti. Motinos (psichiatrės Robertos) priimamajame ji susipažįsta su 17-mečiu Liuku, kuris prisiėmė svetimą kaltę dėl narkotikų platinimo ir dabar priverstas lankytis pas psichologą. Jaunuoliai suartėja, tačiau savo santykius Serena nuo tėvų slepia, mat šie galvoja, jog ji susitikinėja su Maksimilianu.

Ketvirta dalis. „Žmogaus vertė“

Serenai paskambina mokslo draugai ir prašo atvažiuoti į vakarėlį, kuriame yra visiškai girtas Maksimilianas. Ji atvažiuoja su Liuku, kuris sėda už Maksimiliano mašinos vairo, o šį Serena įsodina į savo automobilį. Liukas nuskuba pirmas, o vėl susitikus prie Maksimiliano namų prisipažįsta partrenkęs dviratininką ir pabėgęs iš įvykio vietos. Policijos apklausiama Serena tvirtina, kad parvežė Maksimilianą jo automobiliu, o raktus paliko ant stalo. Vėliau ji rašo elektroninį laišką Liukui, kad jį myli ir jo neišduos. Šį aptinka merginos tėvas Dino, kuris jį perduoda Maksimiliano motinai Karlai už 980 tūkstančių eurų (savo įnašą į jos vyro verslą bei palūkanas), vaikinas išteisinamas, o Liukas patenka į kalėjimą...

 Pagrindiniai apdovanojimai 
ApdovanojimasApdovanojimų kategorijaAsmuoRezultatasBIFESTI geriausias aktorius  Fabrizio Gifuni  geriausias režisierius Paolo Virzi  geriausias montažas Cecilia Zanuso  geriausias scenarijus  Francesco Bruni Francesco Piccolo Paolo Virzì    geriausia antrojo plano aktorė Matilde Gioli  Busto Arsizio filmų festivalis geriausias režisierius Paolo Virzi David di Donatello geriausia aktorė Valeria Bruni Tedeschi  geriausias montažas Cecilia Zanuso  geriausias filmas  geriausias scenarijus  Francesco Bruni Francesco Piccolo Paolo Virzì    geriausias garsas Roberto Mozzarelli  geriausias antrojo plano aktorius Fabrizio Gifuni  geriausia antrojo plano aktorė Valeria Golino  geriausias režisierius Paolo Virzi  geriausi prodiuseriai  geriausias aktorius Fabrizio Bentivoglio  geriausia daina  geriausia kinematografija  geriausia muzika Carlo Virzi  geriausia scenografija  geriausi kostiumai  geriausias grimas  geriausios šukuosenos / stilius  geriausi specialieji efektai  karjeros pradžios apdovanojimas Paolo Virzi Europos kino apdovanojimas
  geriausias režisierius Paolo Virzi  geriausia aktorė Valeria Bruni Tedeschi FICE
  geriausias režisierius Paolo Virzi  geriausias scenarijus  Francesco Bruni Francesco Piccolo Paolo Virzì   Globo d'oro geriausias filmas  geriausias aktorius Fabrizio Bentivoglio  geriausias scenarijus  Francesco Bruni Francesco Piccolo Paolo Virzì    Havajų filmų festivalis geriausia aktorė Valeria Bruni Tedeschi  geriausias filmas  Italijos nacionalinis kino žurnalistų sindikatas Guglielmo Biraghi apdovanojimas Matilde Gioli  geriausias aktorius Fabrizio BentivoglioFabrizio Gifuni  geriausias režisierius Paolo Virzi  geriausias montažas  geriausia scenografija  geriausias scenarijus  Francesco Bruni Francesco Piccolo Paolo Virzì    geriausias garsas Roberto Mozzarelli geriausia aktorė Valeria Bruni Tedeschi  geriausi prodiuseriai  Sevilijos Europos filmų festivalis auditorijos apdovanojimas Paolo Virzi 

Kategorija: 2013 filmai
Kategorija:Italijos filmai
Kategorija:Prancūzijos filmai
Kategorija:Dramos
Kategorija:Komedijos